Agtergrond en struktuur ​
Universiteit Stellenbosch bied die MCom (Rekenaarouditering) graad as ŉ deeltydse tweejaar-program aan. Die program bestaan uit ŉ gedoseerde komponent in die eerste jaargang, asook 'n kort proefskrif en geakkrediteerde artikel oor ŉ goedgekeurde onderwerp wat in die tweede jaargang geskryf moet word. Die program hardloop in ŉ tweejaarsiklus (met ander woorde, elke tweede jaar) en die volgende program sal in Februarie 2022 in aanvang neem, op voorwaarde dat daar ŉ voldoende aantal kwalifiserende aansoeke ontvang word. Die program word in Engels aangebied.
The programme maak gebruik van ŉ gemengde model, wat gebruik maak van ŉ virtuele en fisiese (“virtual as well as face-to-face") lesings. Die program bestaan uit verskeie kort sessies gedurende die jaar, sowel as bloklesings. Studente van Stellenbosch en omliggende omgewing kan al die lesings in Stellenbosch bywoon, terwyl studente van buite Stellenbosch die aanlynplatform vir die kort sessie lesings kan gebruik. Studente buite Stellenbosch moet, in persoon, die bloklesings in Stellenbosch bywoon. Gevolglik, moet studente van buite Stellenbosch gewillig wees om ten minste drie keer per jaar vir elke jaar van studie te reis en verlof te neem by hulle werkgewer. Bywoning van die lesings, virtueel of andersins, is verpligtend.
Die program het die volgende doelwitte/uitkomste:
Om studente van konsepte, teorieë en raamwerke te voorsien om rekenaargerusstelling in die praktyk te hanteer. Dit word in lesings gedek.
Om studente aan die tegniese besonderhede van moderne inligtingstegnologie-omgewings bloot te stel om hulle sodoende in staat te stel om rekenaargerusstellingsbeginsels in die praktyk toe te pas.
Om studente die geleentheid te bied om die bostaande in praktiese omgewings toe te pas deur die gebruik van gevallestudies, wat op ŉ individuele- of groepsbasis, afhangende van die onderwerp, na elke lesing gedoen word.
Om studente met die konseptuele vermoë toe te rus om toekomstige tegnologieë en probleme te hanteer (m.a.w. lewenslange leer).
Di e dinamiese inhoud van die program weerspieël die onlangse veranderinge in die besigheids- en tegnologiese omgewings. Die inhoud is tans soos volg, maar sal voor die begin van die kursus hersien word om relevant te bly:
Wetgewing en voorstelle, van byvoorbeeld King IV, wat IT-Beheer (IT Governance) as deel van ŉ besigheid se besigheidsmodel vereis ten einde strategiese belyning van die besigheid en inligtingtegnologie, waardetoevoeging en risikobestuur te verseker.
Tegnologie ontwikkel vinnig met die internet wat die fondasie van hierdie evolusie vorm.
Kunsmatige intelligensie en masjien-leer word in alle toepassings geïnkorporeer. Hierdie nuwe tegnologie moet bestuur word.
Hierdie veranderinge verhoog die kompleksiteit van rekenaargerusstelling.
Die program is gestruktureer om bogenoemde aangeleenthede in detail op konseptuele, tegniese en oorhoofse beheer-vlak aan te spreek. Die klem val op die inligtingstegnologiegaping wat ontstaan tussen die verwagting wat deur hoë vlak beleide en prosesse en die werklike praktyk van implementering, konfigurasie, instandhouding en bedryf van inligtingstegnologiekomponente. Dit word noodsaaklik om geloofwaardige rekenaargerusstelling en effektiewe IT-Beheer te voorsien.
Die volgende diagram som die omvang van die program op (diagram in Engels):
Lesings word aangebied deur:
Prof. Willie Boshoff GR(SA),PhD (Rekenaarwetenskap), MCom (Rekeningkunde en Ouditkunde), HonsBCompt, HonsBSc (Rekenaarwetenskap). In die akademiese sfeer staan prof. Boshoff bekend vir sy vermoë om kennis van internasionale standaard aan studente oor te dra. Hy is die Besturende Direkteur van ITBLUE Solutions (Pty) Ltd. op Stellenbosch.
Prof. Riaan Rudman GR(SA) BBusSc (Hons), PGDA, MBusSc (Finance), MRek (Rekenaarouditering) cum laude. Riaan is reeds die afgelope tien jaar by die MCom (Rekenaarouditering)-program betrokke. Hy is 'n professor by Universiteit Stellenbosch en bied lesings op voorgraadse, sowel as nagraadse vlak aan.
Die program word gelei deur Prof. Riaan Rudman
Daar word geadviseer dat alle voornemende studente liefs verseker dat hulle aan die minimum toelatingsvereistes van 'n Meestersprogram by Universiteit Stellenbosch voldoen, voordat hulle aansoek doen by die Universiteit. Dit is veral belangrik vir studente wat studeer het by nie-Suid Afrikaanse tersiêre instellings.
Minimum toelatingsvereistes vir die program is soos volg:
ŉ HonsBRek-graad of ekwivalent EN registrasie as Geoktrooieerde Rekenmeester (SA);
ŉ relevante HonsBCom-graad wat die uitkomste wat vir hierdie program vereis word en ook relevante werkondervinding of registrasie by ŉ relevante professionele liggaam, insluit.
Die aansoeker se akademiese resultate, behaal in die aansoeker se nagraadse en voorgraadse studies, word tydens die keuringsproses in ag geneem.
Tegniese en ander vereistes
Die program is hoofsaaklik ŉ residensiële kursus, maar studente het die opsie om van die Stellenbosch Universiteit se virtuele platform, SUNStream (Adobe Connect), gebruik te maak ten einde sessies by te woon.
Ten einde gebruik te maak van die virtuele platform, moet u toegang het tot:
Hoë spoed internettoegang wat beide video en stem vermoë het;
Die nuutste weergawe van Adobe Connect; en
Webcam en mikrofoon.
Bywoning by alle sessies, virtueel of andersins, is verpligtend.
The presiese datums en tye van die lesings sal aan die begin van die kursus gekommunikeer word en sal na gesprekke met die klas bevestig word.
Studente word vereis om, gedurende die eerste jaar van studie die, bloklesings gedurende die maande van April en September, en gedurende die tweede jaar van studie, Februarie en Junie op Stellenbosch by te woon. Bloklesings sal tussen drie tot vier dae duur en sal gedurende die week of oor ŉ naweek geskied. Die eerste jaar van die program word met ŉ assessering afgesluit. Daar mag van u vereis word om die assessering in Stellenbosch af te handel.
Die benaderde koste van die program kan vanaf die Studentegelde-afdeling van die Universiteit aangevra word. Navrae kan aan studentegelde@sun.ac.za. gerig word.
Bykomend tot die programkoste sal daar van studente verwag word om gedurende die tweede jaar van die program ŉ skryfwerkswinkel, so wel as ŉ navorsings methodologie-kursus by te woon. Die beraamde koste van hierdie programme is op versoek van die program administrateur beskikbaar.
Studente wat uitstedig bly is verantwoordelik om hul ei reis en verblyfkoste te dek. Dit sluit ook al privaatkoste verbonde aan die bloklesings en assesserings in.
Daar is nie enige program spesifieke befondsing geleenthede nie. Vir meer inligting oor beurse verwys na afdeling Beurse en Lenings en die Nagraadse Befondsingkantoor.
Aansoeke open op 1 Augustus 2021 en sluit op 1 November 2021. Aansoeke is webgebaseerd by die volgende skakel: Aansoeke . Die aansoeke word deur die Nagraadsekantoor en die Stellenbosch Universiteit se voornemende studente portaal verwerk.
Daar sal ook van studente verwag word om 'n inligtingvorm te voltooi. Dit moet voor 1 November 2021 aan Me. Ilse Frans​ ge-e-pos word, indien dit nog nie op die aansoekportaal gelaai is nie.
Let asseblief daarop dat slegs ŉ beperkte aantal studente tot die program toegelaat kan word. Aansoeke sal in Desember 2021 ingevolge die keuringsbeleid van die Skool vir Rekeningkunde oorweeg word, waarna aansoekers, laat in Desember 2021 of in Januarie 2022.​ skriftelik in kennis gestel sal word.
Inligting vir Internasionale Studente (insluitende inligting oor gelde)
Volg asseblief hierdie skakel
Vir verdere inligting raadpleeg Jaarboek Deel 10 of kontak Me. Ilse Frans, program ko-ordineerder by:
Me. Ilse Frans
Tel: +27 21 808-3400
E-mail: Me. I ​Frans
Vir navrae oor die programinhoud, skakel:
Prof. Riaan Rudman
Tel: +27 21 808-2701
Epos: Prof. R.J. Rudman
Posadres: Skool vir Rekeningkunde, Universiteit Stellenbosch, Privaatsak X1, Matieland, 7602